
1.ИМЕ НА ЛЕКАРСТВЕНИЯ ПРОДУКТ

Конкор КОР 2.5 mg филмирани таблетки
Concor COR 2.5 mg film-coated tablets

Конкор КОР 5 mg филмирани таблетки
Concor COR 5 mg film-coated tablets

2. КАЧЕСТВЕН И КОЛИЧЕСТВЕН СЪСТАВ

Конкор КОР 2.5 mg (Concor COR 2.5 mg):
Всяка таблетка съдържа 2.5 mg бизопрололов фумарат (bisoprolol fumarate)

Конкор КОР 5 mg (Concor COR 5 mg):
Всяка таблетка съдържа 5 mg бизопрололов фумарат (bisoprolol fumarate)

3. ЛЕКАРСТВЕНА ФОРМА

Филмирани таблетки
Конкор КОР 2.5 mg (Concor COR 2,5 mg): бели филмирани таблетки, с форма на сърце и делителна черга
Конкор КОР 5 mg (Concor COR 5 mg): жълтеникаво бели филмирани таблетки, с форма на сърце и делителна черта

4. КЛИНИЧНИ ДАННИ
4.1. Терапевтични показания

За лечение на стабилна хронична сърдечна недостатъчност с намалена систолична вентрикуларна функция
(за допълнителна информация виж т. 5.1).

4.2. Дозировка и начин на приложение

Когато се започва лечение с бизопролол, пациентите трябва да са стабилизирани (без прояви на остра недостатъчност).

Препоръчва се лекуващият лекар да има съответния опит в лечението на хронична сърдечна недостатъчност.

Титрационна фаза

Лечението на стабилна хронична сърдечна недостатъчност с бизопролол изисква титрационна фаза.
Препоръчителната начална доза е 1,25 mg веднъж дневно. В зависимост от индивидуалната поносимост, дозата се увеличава на 2,5 mg, 3,75mg, 5mg, 7,5mg и 10mg
веднъж дневно през интервал от две седмици или по-дълго. Ако увеличенеата доза не се понася добре, лечението може да се продължи с по-ниската доза.

Максималната препоръчителна доза е 10 mg веднъж дневно.

По време на титрационната фаза се препоръчва проследяване на жизнените показатели (сърдечен ритъм, кръвно налягане), както и за поява на симптоми на влошаване на сърдечната недостатъчност.

Промяна на лечението
Ако максимално препоръчаната доза не се понася добре, лечението може да продължи с постепенно намаляваща доза. В случай на преходно влошаване на сърдечната недостатъчност, на хипотония или брадикардия, се препоръчва преразглеждане дозирането на съпътстващото лечение. Може да е необходимо временно намаляване дозата на бизопролол или преустановяване на неговия прием.
След стабилизиране на състоянието на пациента, може да се пристъпи към подновяване на лечението и/или повишаване дозата на бизопролол.
Ако е необходимо преустановяване на лечението, препоръчва се постепенно намаляване на дозата, тъй като внезапното спиране на терапията може да доведе до рязко влошаване на състоянието на пациента.

По принцип лечението с бизопролол е продължителна терапия.

Приложение

Бизопролол таблетки трябва да се вземат сутрин и може да се приемат с храна. Могат да се преглъщат с малко течност, но не трябва да се сдъвкват.
Специални популации

Пациенти с бъбречни или чернодробни заболявания

Няма информация за фармакокинетиката на бизопролол при пациенти с хронична сърдечна недостатъчност и нарушена бъбречна или чернодробна функция. Повишаването на дозата в тези случаи изисква допълнително внимание.

Пациенти в старческа възраст
Не се изисква адаптиране на дозата.

Деца
Няма педиатричен опит с бизопролол, затова неговата употреба при деца не се препоръчва.

4.3. Противопоказания

Бизопролол е противопоказан при пациенти с хронична сърдечна недостатъчност в случай на:
· остра сърдечна недостатъчност или по време на епизоди на декомпенсация на сърдечна недостатъчност, изскващи i.v. инотропна терапия;
· кардиогенен шок;
· втора или трета степен AV блок (без пейсмейкър);
· синдром на болния синусов възел;
· синоатриален блок;
· симптоматична брадикардия;
· симптоматична хипотензия;
· тежка бронхиална астма;
· остри форми на периферно артериално оклузивно заболяване или синдром на Рейно:
· нелекуван феохромоцитом (вж. т.4.4);
· метаболитна ацидоза;
· свръхчуствителност към бизопролол или някое от помощните вещества

4.4. Специални предупреждения и предпазни мерки при употреба

Лечението на стабилна хронична сърдечна недостатъчност трябва да започне със специална титрационна фаза.
По специално при пациенти с исхемична болест на сърцето, преустановяването на терапията с бизопролол не трябва да става внезапно, освен ако не е изрично показано, защото това може да доведе до влошаване на състоянието на сърцето.

Бизопролол трябва да се прилага с внимание при:
· захарен диабет, показващ големи вариации на нивата на кръвната захар; симптомите на хипогликемия може да се маскират;
· стриктно постене;
по време на десенсибилизираща терапия. Както при други бета блокери, бизопролол може да увеличи чувствителността към алергени и тежестта на анафилактичните реакции. Лечението с епинефрин не винаги може да доведе до очаквания терапевтичен ефект;
· първа степен AV блок;
· Ангина на Prinzmetal: Наблюдавани са случаи на коронарен вазоспазъм. Въпреки високата си бета1- селективност, при пациентите с ангина на Prinzmetal, приемащи бизопролол, не могат да бъдат изключени пристъпи на стенокардия..
· периферно артериално оклузивно заболяване (може да се случи засилване на оплакванията, особено в началото на терапията);
· обща анестезия.
При пациенти подложени на обща анестезия, бета-блокадата намалява случаите на аритмия и миокардна исхемия по време на индукция и интубиране, както и в постоперативния период. Засега се препоръчва поддържащата бета-блокада да бъде продължена периоперативно.
Анестезиологът трябва да бъде добре запознат с бета-блокадата, поради възможни взаимодействия с други лекарствени средства, водещи до брадиаритмии, намаляване на рефлекторната тахикардия и понижената рефлекторна способност за компенсация на кръвозагубата. Ако е необходимо преустановяване на бета-блокиращата терапия преди хирургичната интервенция, това трябва да стане постепенно и да приключи 48 часа преди анестезията.
Въпреки че кардиоселективните (бета 1) бета-блокери могат да имат по-слаб ефект върху белодробната функция отколкото неселективните бета-блокери, както всички бета-блокери използването им също трябва да се избягва при пациенти с обструктивни заболявания на дихателните пътища, освен ако не съществуват убедителни клинични причини за употребата им. Ако такива причини съществуват, Конкор КОР може да се използва с повишено внимание.

При бронхиална астма или други хронични обструктивни белодробни заболявания, които могат да предизвикат симптоми, се препоръчва едновременно приложение на бронходилатираща терапия. Понякога, при пациенти с астма, може да се появи повишение на резистентността на дихателните пътища, което може да наложи увеличаване дозата на β2- стимулаторите.

Няма терапевтичен опит за лечение на сърдечна недостатъчност с бизопролол при пациенти със следните заболявания и състояния:
· инсулинозависим захарен диабет (тип I);
· с тежки нарушения на бъбречната функция;
· с тежки нарушения на чернодробната функция;
· рестриктивна кардиомиопатия;
· вродено сърдечно заболяване;
· хемодинамично значимо органично заболяване на сърдечните клапи: инфаркт на миокарда през последните 3 месеца.

Комбинацията на бизопролол с калциеви антагонисти от групата на верапамил или дилтиазем, с антиаритмиични лекарствени средства клас I и с антихипертензивни препарати с централно действие, по принцип не се препоръчва, за подробности виж т. 4.5.

Пациенти с псориазис или анамнеза за псориазис трябва да приемат p-блокери (напр. бизопролол), само след внимателна преценка на ползата и риска.

При пациенти с феохромоцитом бизопролол се прилага само след алфа-рецепторна блокада.

По време на лечение с бизопролол може да се маскират симптомите на тиреотоксикоза.

При стартиране и преустановяване на терапия с бизопролол е необходимо редовно наблюдение. За 
дозировка и начин на приложение виж т. 4.2.

Прекратяването на терапията с бизопролол не трябва да се прави внезапно, освен ако не е ясно показано. За допълнителна информация, вижте т.4.2.

4.5. Взаимодействие с други лекарствени продукти и други форми на взаимодействие

Непрепоръ чителни комбинации
Калциеви антагонисти като верапамил и в по-малка степен дилтиазем: негативно влияние на контрактилността и атрио-вентрикуларната проводимост. Интравенозното приложение на верапамил при пациенти с лечение с β-блокери, може да доведе до тежка хипотензия и атриовентрикуларен блок.
Клас I антиаритмици (напр. хинидин, дизопирамид, лидокаин, фенитоин, флекаинид, пропафенон): възможно е засилване на ефекта върху времето на атрио-вентрикуларната проводимост и увеличаване на негативния инотропен ефект.
Централно действащи антихипертензивни лекарствени средства като клонидин и др. (напр. метилдопа, моксонодин, рилменидин): едновременната употреба на централно действащи антихипертензивни лекарствени средства могат да влошат сърдечната недостатъчност чрез намаляване на централния симпатиков тонус (намаляване на сърдечната честота и дебит, вазодилатация). Внезапно спиране, особено ако е преди преустановяване на бета-блокера, може да увеличи риска от хипертония с rebound ефект.

Комбинации, които трябва да се използват с внимание
Калциеви антагонисти, от дихидропиридинов тип, като фелодипин и амлодипин: Едновременната употреба може да повиши риска от хипотензия, възможно е и увеличаване на риска от допълнително влошаване систолната функция на сърцето при пациенти със сърдечна недостатъчност.
Клас III антиаритмични лекарствени продукти (напр. амиодарон): може да се засили ефекта върху времето на атрио-вентрикуларната проводимост.
Локални p-блокери (напр. капки за очи за лечение на глаукома), могат да засилят системния ефект на бизопролол.
Парасимпатикомиметици: Едновременната употреба може да увеличи времето на атрио- вентрикуларната проводимост, както и риска от брадикардия.
Инсулин и орални антидиабетни лекарствени средства: Засилване ефекта на намаляване на кръвната захар. Блокадата на β-адренорецепторите може да маскира симптомите на хипогликемия.
Анестетици: Намаляване на рефлекторната тахикардия и повишаване на риска от хипотензия (за допълнителна информация относно обща анестезия виж и т.4.4).
Дигиталисови гликозиди: Намаляване на сърдечната честота, увеличение на времето на атрио- вентрикуларната проводимост.

Нестероидни противовъзпалителни лекарствени средства (NSAIDs): могат да намалят хипотензивния ефект на бизопролол.
β-симпатомиметици (напр. изопреналин, добутамин): Комбинирането им с бизопролол може да намали ефекта и на двете лекарствени средства.
Симпатомиметиците, които активират както β- така и а-адренорецепторите (напр. норадреналин, адреналин): Комбинирането им с бизопролол може да демаскира повлияното от а-адренорецепторите вазоконстрикторно действие на тези агенти, водещо до увеличение на кръвното налягане и изостряне на клаудикацио интермитенс (claudicatio intermittens). Счита се, че такива взаимодействия са по-вероятни с неселективни 0- блокери.
Едновременна употреба с антихипертензивни средства, както и с други препарати с хипотензивен потенциал (напр. трициклични антидепресанти, барбитурати, фенотиазини) може да увеличи риска от хипотензия.

Комбинации, които трябва да се обмислят
Мефлокин: повишен риск от брадикардия,
МАО инхибитори (с изключение на МАО-В инхибитори): засилен хипотензивен ефект на β- блокерите, но също така и риск от хипертонична криза.

4.6. Фертилитет, бременност и кърмене

Бремениоспп
Бизопролол има фармакологични действия, които могат да предизвикат увреждащи ефекти върху бременността и/или върху плода/новороденото. По принцип, β-адренорецепторните блокери намаляват плацентната перфузия, която може да се свърже със забавяне на растежа, вътрематочна смърт, аборт или преждевременно раждане. Нежеланите лекарствени реакции (напр, хипогликемия и брадикардия) могат да се появят при плода и новороденото. Ако лечението с β-адренорецепторни блокери е необходимо, за предпочитане са pi-селективните адренорецепторни блокери.
Бизопролол не трябва да се използва по време на бременност, освен ако не е крайно необходимо. Ако лечението с бизопролол се счита за необходимо, трябва да се наблюдават маточноплацентния кръвоток и растежа на плода. В случай на увреждащи ефекти върху бременността или плода, трябва да се обмисли алтернативно лечение. Новородените трябва стриктно да се наблюдават. Симптоми на хипогликемия и брадикардия, по принцип, се очакват през първите три дни.

Кърмене:
Не е известно дали този лекарствен продукт се екскретира в кърмата. Затова кърменето не е препоръчително по време на приложението на бизопролол.

4.7. Ефекти върху способността за шофиране и работа с машини

При проучване с пациенти с иехемична болест на сърцето бизопролол не влошава способността за шофиране. Въпреки това, поради индивидуалните разлики на реакциите към лекарствения продукт, способността за шофиране на превозно средство и работа с машини може да се влоши. Това трябва да се има предвид, особено при започване на терапията и при промяна на лечението, както и при употреба на алкохол.

4.8. Нежелани лекарствени реакции

Следните определения се отнасят към описаната честота, използвана по-долу:

Много чести (≥ 1/10)
Чести (≥ 1 /100 до < 1 /10)
Нечести (≥ 1/1000 до < 1/100)
Редки (≥1/10000 до < 1/1000)
Много редки (< 1/10000)
С неизвестна честота (не може да се оцени от наличните данни)

Изследвания:
Редки: увеличени триглицериди, увеличени чернодробни ензими (ALAT, ASAT)

Нарушения на сърдечната дейност:
Много чести: брадикардия,
Чести: влошаване на сърдечната недостатъчност
Нечести: нарушения на AV-проводимостта
Нарушения на нервната система:
Чести: замайване, главоболие
Редки: припадъци

Зрителни нарушения:
Редки: намалено сълзотечение (да се има предвид при пациенти, използващи лещи)
Много редки: конюнктивит

Нарушения на лабиринта на вътрешното ухо и на слуха:
Редки: Отслабване на слуха

Дихателни, гръдни и медиастинални нарушения:
Нечести: бронхоспазъм при пациенти с бронхиална астма или анамнеза за хронична обструктивна белодробна болест
Редки: алергичен ринит

Стомашно-чревни нарушения:
Чести: стомашно-чревни оплаквания като гадене, повръщане, диария, констипация.

Нарушения на кожата и подкожните тъкани:
Редки: реакции на свръхчувствителност (пруритус, зачервяване, обрив и ангиоедем)
Много редки: β-блокерите може да провокират или да влошат псориазис или да предизвикат подобен на псориазис обрив, алопеция

Нарушения на съединителната тъкан и мускулно-скелетни нарушения:
Нечести: Мускулна слабост и спазми

Съдови нарушения:
Чести; усещане за студ или изтръпване на крайниците, хипотония
Нечести: ортостатична хипотония.

Общи нарушения:
Чести: астения, умора

Нарушения на чернодробната и жлъчна функция:
Редки;хепатит

Нарушения на репродуктивната система и гърдите: 
Редки: еректилна дисфункция

Психиатрични нарушения:
Нечести: нарушения на съня, депресия
Редки: кошмари, халюцинации

Съобщаване на подозирани нежелани реакции
Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез
Изпълнителна агенция по лекарствата
ул. „Дамян Груев” № 8
1303 София
Тел.:+359 2 8903 417
уебсайт: www.bda.bg

4.9. Предозиране

Симптоми

При предозиране (напр. дневна доза от 15 mg вместо 7.5 mg) са наблюдавани трета степен AV-блок, брадикардия и замайване.
Най-честите признаци, очаквани при предозиране с β-блокери, са брадикардия, хипотензия, бронхоспазъм, остра сърдечна недостатъчност
и хипогликемия. Досега са съобщени няколко случая на предозиране с бизопролол (максимум: 2000 mg) при пациенти с хипертония и/или сърдечно-съдово заболяване; всички пациенти са се възстановили. Има широки индивидуални различия в чувствителността към единична висока доза бизопролол и вероятно пациентите със сърдечна недостатъчност са много чувствителни. Затова при тези пациенти лечението задължително трябва да започне с постепенно увеличаване на дозата, съгласно схемата, посочена в т. 4.2.
Лечение
В случай на предозиране, терапията с бизопролол трябва да се спре и да се проведе поддържащо и симптоматично лечение. Според ограничените данни, малко вероятно е бизопролол да се елиминира чрез диализа. Базирайки се на очакваните фармакологични действия и препоръки за другите β-блокери, трябва да се имат предвид следните общи мерки, когато това е клинично обосновано.

Брадикардия: интравенозно приложение на атропин. Ако отговорът е неадекватен, може предпазливо да се даде изопреналин или друго средство с позитивни хронотропни свойства. При някои обстоятелства може да е необходимо трансвенозно въвеждане на пейсмейкър.

Хипотензия: приложение на интравенозни течности и вазопресори. Интравенозен глюкагон може да е от полза.

AV- блок (втора и трета степен): пациентите трябва да бъдат внимателно мониторирани и лекувани с изопреналин инфузия или въвеждане на трансвенозен сърдечен пейсмейкър.

Остро влошаване на сърдечната недостатъчност: i.v. приложение на диуретици, инотропни средства, вазодилатиращи средства.

Бронхоспазъм: приложение на бронходилататорна терапия като изопреналин, β2-
симпатикомиметични лекарствени продукти и/или аминофилин

Хипогликемия: i.v. приложение на глюкоза.
5. ФАРМАКОЛОГИЧНИ СВОЙСТВА
5.1. Фармакодинамични свойства

Фармакотерапевтична група: p-блокер, селективен
АТС код: С07АВ07

Механизъм на действие
Бизопролол е високо β1-селективен адренорецепторен блокиращ агент, лишен от вътрешна симпатомиметична активност и на свързаната с нея мембраностабилизираща активност. Той показва само слаб афинитет към β2-рецепторите на гладките мускули на бронхите и съдовете, както и на β2-рецепторите на метаболитната регулация. Затова, по принцип, не се очаква бизопролол да влияе на дихателната резистентност и β2-медиираните метаболитни ефекти. Бета1-селективността на бизопролол е извън терапевтичните дозови граници.

Клинична ефикасност и безопасност
Общо 2 647 пациенти бяха включени в проучването CIBIS II. 83% (n=2 202) бяха от клас III на NYHA, а 17% (n=445) - от клас IV на NYHA. Те имаха стабилна симптоматична систолна сърдечна недостатъчност (фракция на изтласкване ≤ 35%, на база ехокардиография). Общата смъртност беше намалена от 17.3% до 11.8% (относително намаление от 34%). Бяха отчетени намаление на внезапната смъртност (3.6% спрямо 6.3%, относително намаление 44%) и намален брой на случаите със сърдечна недостатъчност, изискващи хоспитализация (12% срещу 17.6%, относително намаление 36%). Наблюдавано е и значително подобрение на функционалния статус според класификацията на NYHA. В началото на терапията и по време на титрирането на бизопролол са отчетени случаи на хоспитализация поради поява на брадикардия (0.53%), хипотензия (0.23%) и остра декомпенсация (4.97%), но те не са по-чести отколкото в плацебо групата (0%, 0.3% и 6.74%). Броят на фаталните и инвалидизиращи удари по време на цялото изследване са 20 в групата с бизопролол и 15 в плацебо групата.

В клиничното проучване CIBIS III са изследвани 1010 пациенти на възраст ≥ 65 години с лека до умерена хронична сърдечна недостатъчност (CHF; II или III клас NYHA) и лява вентрикуларна фракция на изтласкване ≤ 35%, които не са били лекувани преди с
АСЕ инхибитори, бета-блокери или ангиотензин рецепторни блокери. Изследването сравнява безопасността и ефективността на първоначална шестмесечна монотерапия с бизопролол (таргетна доза 10 mg веднъж дневно) към която се прибавя АСЕ инхибитора еналаприл (таргетна доза 10 mg два пъти дневно) в продължение на още 6 до 24 месеца, с противоположната последователност на първоначалното лечение. Всяка група се състои от 505 пациенти.
Двете стратегии са сляпо сравнени както по отношение на комбинираната обща крайна цел - обща смъртност или хоспитализация, така и по отношение на всеки от тези компоненти поотделно. От лекуваните пациенти общата крайна цел е постигната при 178 пациенти (35.2%)от групата, лекувани първо с бизопролол срещу 186 пациенти (36.8%)от групата, лекувани първо с еналаприл, което показва че лечението, започнало с бизопролол е сравнимо по ефективност (с не по-ниски резултати)като лечението, започнало с еналаприл. При първоначално лечение с бизопролол са починали 65 пациенти срещу 73, лекувани първо с еналаприл (между групова разлика р=0.44) и 151 срещу 157 хоспитализирани пациенти (р=066). Броят на сериозни и общи нежелани лекарствени реакции е подобен за двете групи. Анализът на данните за първата година показва незначителна тенденция към намаляване на общата смъртност на групата, лекувана първо с бизопролол, с 31% в сравнение с тази, лекувана първо с еналаприл. Статистически значимото намаляване на риска от внезапна смърт с 46% (р=0.049) през първата година главно допринася за по-добрата преживяемост на групата, лекувана първо с бизопролол.

Двете стратегии за начало на лечение на хронична сърдечна недостатъчност показват подобни общи резултати по отношение на смъртност и хоспитализация, както и тенденция към удължена преживяемост, по-специално чрез редукция на внезапната смърт, наблюдавана при групата, лекувана първо с бизопролол, Резултатите показват, че поради сходната безопасност и ефикасност, лечението на хронична сърдечна недостатъчност може да започне или с бизопролол, или с еналаприл.
Бизопролол също така се прилага за лечение на хипертония и стенокардия.

При интензивна терапия при пациенти с коронарно сърдечно заболяване без хронична сърдечна недостатъчност, бизопролол намалява сърдечната честота и ударния обем, вследствие на което намаляват сърдечния дебит и кислородната консумация. При хронично приложение, първоначално увеличената периферна резистентност, намалява.

5.2. Фармакокинетични свойства

Абсорбция
Бизопролол се абсорбира и има биологична наличност около 90% след орално приложение. Свързването на бизопролол с плазмените протеини е около 30%.

Разпределение
Обемът на разпределение е 3.5 1/kg. Общият клиърънс е приблизително 15 1/kg. 10-12 часовия плазмен полуживот, води до 24-часов ефект след еднократна дневна доза.

Елиминиране
Бизопролол се елиминира от организма по два пътя. 50% се метаболизират от черния дроб до неактивни метаболити, които след това се екскретират чрез бъбреците. Останалите 50% се отделят от бъбреците в неметаболизирана форма. Тъй като елиминирането се извършва през бъбреците и черния дроб в еднаква степен, не се изисква адаптиране на дозата при пациенти с нарушена чернодробна функция или бъбречна недостатъчност.

Фармакокинетиката при пациенти със стабилна хронична сърдечна недостатъчност и бъбречни или чернодробни нарушения не е изучена.

Бизопролол ималинеарна, възрастово-независима кинетика.

При пациенти с хронична сърдечна недостатъчност (III стадий по NYHA) плазмените нива на бизопролол са по-високи и периодът на полуживот е удължен в сравнение със здрави доброволци. Максималната плазмена концентрация в стабилно състояние е 64 ± 21 mg/ml при дневна доза от 10 mg и периодът на полуразпад е 17 ± 5 часа.

5.3. Предклинични данни за безопасност

Предклиничните данни не разкриват особена опасност за хората, основавайки се на традиционни изследвания на фармакологична безопасност, многократна дозова токсичност, генотоксичност и карциногенност. Подобно на други бета-блокери, бизопролол във високи дози води до токсичност както при майката (намалява приемането на храна и телесното тегло), така и на ембриона/плода (увеличаване случаите на резорбция, намаляване теглото на плода, забавяне на физическото му развитие), но няма тератогенен ефект.
7. ПРИТЕЖАТЕЛ НА РАЗРЕШЕНИЕТО ЗА УПОТРЕБА

Мерк България ЕАД
Бул. „Ситняково” № 48
Сердика Офиси, ет. 6
София 1505
България
8. НОМЕР НА РАЗРЕШЕНИЕТО ЗА УПОТРЕБА

Конкор КОР 2,5 mg филмирани таблетки - Per. Na 20060181
Конкор КОР 5 mg филмирани таблетки - Per. № 20060182

